Raudonoji lašiša
Raudonoji lašiša (Oncorhynchus nerka) arba nerka – lašišinių (Salmonidae) šeimos žuvis. Paplitusios Ramiojo vandenyno šiaurinėje dalyje, ypač Aliaskoje; taip pat galima aptikti Kalifornijoje, Hokaide bei Anadyrio upėje. Rečiau pasitaiko Ohotsko jūroje bei rytų Sachaline. Svarbus pramoninės žvejybos objektas. Pirmąkart aprašyta 1792 m. vokiečių zoologo ir gamtininko Johano Valbaumo.